Cihcir

Cihcir nyaéta sato anu kagolong kana insékta atawa gegeremet. Ieu cihcir kaasup kana ordo Orthoptera, nu matak ieu insékta téh saliwat mah mirip jeung simeut, jangkrik, tonggérét jeung insékta saordo lianna. Ari familina mah kaasup kana tettigoniidae atawa mun ku urang kulon mah dipikawanoh ngaranna téh minangka katydids atawa bush crickets, dina ieu famili geus dipikawanoh kana 6.400 spésiésna. Ieu cihcir saenyana kaasup kana génus scudderia, nyaéta katydids dina subfamili phaneropterinae.

Dina hirup kumbuhna urang Sunda, ieu insékta cihcir téh geus ruket pisan patalina jeung kahirupan. Lantaran sora cihcir anu disadana ti peuting téh bisa kapanggih kalawan gampang pisan di sakuliah tempat di wewengkon pasundan. Ari margalantaranana mah kapan wewengkon pasundan téh dilingkung ku gunung, ieu nu nyumebabkeun gampangna cihcir kumembangbiak di wewengkon pasundan, da resep cicingna di pileuweungan.

Ari saliwat mah sora cihcir téh kawas tonggérét, tapina da tonggérét mah disadana ti beurang, tara ti peuting, jaba teu sarua deuih sorana gé. Ogé deuih ieu sora cihcir téh saliwat mah sok saru jeung sora jangkrik, ngan béda dina jinis sorana. Ari cihcir disadana ti peuting dina usum halodo, arang langka cihcir disada di peutingan dina usum ngijih mah. Dalah kitu, cihcir mah linghas lamun rék diala atawa ditéwakna, teu gampang pikeun manggihan jirim ieu cihcir, mimindengna mah kadéngé sorana wungkul. Ari sora cihcir pikeun urang Sunda ieu geus jadi kila-kila, cenah mun aya sora cihcir di imah éta tandaning rék aya karuhun datang.

Spésiés
 Scudderia beckeri Piza, 1967
 Scudderia bivittata Piza, 1976
 Scudderia chelata Piza, 1980
 Scudderia cuneata Morse, 1901
 Scudderia curvicauda (De Geer, 1773)
 Scudderia dentata Brunner von Wattenwyl, 1878
 Scudderia fasciata Beutenmüller, 1894
 Scudderia furcata Brunner von Wattenwyl, 1878
 Scudderia intermedia Márquez Mayaudón, 1958
 Scudderia mexicana (Saussure, 1861)
 Scudderia pallens (Fabricius, 1787)
 Scudderia paraensis Piza, 1980
 Scudderia paronae Griffini, 1896
 Scudderia pistillata Brunner von Wattenwyl, 1878 – broadwinged bush katydid
 Scudderia salesopolensis Piza, 1980
 Scudderia septentrionalis (Serville, 1838)
 Scudderia surinama Piza, 1980
 Scudderia texensis Saussure & Pictet, 1897
 Scudderia trombetana Piza, 1980
 Scudderia ungulata Scudder, 1898
 Scudderia williamsi Piza, 1974

Rujukan

Insékta
Sato Indonésia
Tettigoniidae